Avocatul Poporului, despre abuzurile Poliției: Aceste acțiuni duc la degradarea imaginii unei autorități foarte importante. Lucrurile pot degenera urât.
Renate Weber: Nu cred că legislația este problema. Renate Weber: Oamenii mai au încă în minte cazul Caracal, acum avem de-a face cu cel din Onești și cel din București. După scandalul creat recent în urma incidentului din 2020, când nouă polițiști au torturat doi bărbați care i-au atenționat că nu poartă mască, noi imagini terifiante în care oamenii legii agresează un bărbat reținut au apărut în presă.
Avocatul Poporului, Renate Weber, a comentat, sâmbără, la Aleph News, abuzurile în care au fost implicați polițiștii români în ultima perioadă."Nu cred că legislația este problema. Cred că cea mai mare problemă o reprezintă și atitudinea unora dintre ei, dar și atitudinea cetățenilior și a presei.Acest caz s-a întâmplat cu multe luni de zile în urmă. Oare cum de în presă abia azi se vorbește despre el? Eu cred că în foarte multe situații presa chiar trebuie să fie câinele de pază al democrației.Noi, la instituția noastră, care are statutul de mediator, de foarte multe ori ne sesizăm din oficiu pe baza a ceea ce presa relatează. Atunci începem să facem investigații sau atragem atenția unor lucruri. Dacă presa nu ne spune nimic, nici noi nu avem de unde să știm", a spus Renate Weber, la Aleph News.Avocatul Poporului spune că românii încep să își piardă încrederea în Poliție, din cauza scandalurilor în care a fost implicată instituția în ultima perioadă."Oamenii mai au încă în minte cazul Caracal, acum avem de-a face cu cel din Onești și cel din București. Toate astea duc la degradarea imaginii unei autorități foarte importante în stat, pentru că poliția asigură siguranța cetățeanului. Dacă vom ajunge în situația în care oamenii vor fugi de polițiști, în loc să se ducă spre ei să fie apărați, lucrurile vor degenera urât", a mai spus Renate Weber.